Diari Oficial de la Generalitat Valenciana


Sumari del DOGV 6532, del 31-05-2011 (2011/6179)

Convocatòria de l'Assemblea General extraordinària.
---------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6179


Organisme emissor
:   Caixa d'Estalvis del Mediterrani

Tipus de document
:   Convocatòria

Convocatòria de l'Assemblea General extraordinària. [2011/6179]  
A l'empara de l'article 22 dels estatuts pels quals es regeix aquesta entitat, i en execució d'allò que el Consell d'Administració ha acordat en el dia de hui, mitjançant aquest edicte convoque els consellers generals de la Caixa d'Estalvis del Mediterrani a l'Assemblea General extraordinària, que haurà de tindre lloc el pròxim dia 17 de juny de 2011, divendres, a les 11.30 hores en primera convocatòria, i a les 12.00 hores en segona, si no hi haguera quòrum suficient en la primera, a l'Aula de Cultura de l'entitat a Alacant, avinguda del Doctor Gadea, número 1, amb l'ordre del dia següent:  
  
1. Comprovació dels requisits de la convocatòria, fixació del quòrum i constitució, si és el cas, de l'Assemblea.  
2. Informe del president.   
3. Informe de la directora general.   
4. Examen i aprovació, si és el cas, de la proposta del Consell d'Administració de modificació dels estatuts i del reglament de procediment per a l'elecció i designació dels membres dels òrgans de govern de la Caixa d'Estalvis del Mediterrani.  
5. Examen i aprovació, si és el cas, de la proposta del Consell d'Administració de redistribució del pressupost de despeses típiques d'activitat d'obra social per a l'any 2011.  
6. Examen i aprovació, si és el cas, de la proposta del Consell d'Administració de creació de nova obra social.  
7. Nomenament de dos interventors perquè, amb el president i el secretari, aproven l'acta de la sessió.  
  
Alacant, 27 de maig de 2011.- El president: Modesto Crespo Martínez.  
  
En compliment de l'article 287 de la Llei de Societats de Capital en relació amb el preceptiu informe dels administradors, es fa constar, pel que fa a la modificació dels estatuts i del reglament de la caixa prevista en el punt 4 de l'ordre del dia, que aquestes modificacions obeeixen tant a la recent reforma del règim jurídic de les caixes d'estalvis com a les exigències derivades de la segregació total del negoci financer de CAM a favor del Banc CAM, SAU, i l'acolliment per aquesta, en solitari, de l'exercici indirecte de l'activitat financera a través del banc esmentat, una vegada que va quedar sense efecte el projectat SIP amb Caja Asturias, Caja Extremadura i Caja Cantabria. Els membres de l'Assemblea General poden examinar, a la seu operativa central de l'entitat a Alacant, el text íntegre de la modificació proposada i aquell informe dels administradors justificatiu d'aquesta, així com, fins i tot, demanar l'entrega o l'enviament gratuït dels documents esmentats.  
  
Així mateix, i en compliment del que estableix l'últim paràgraf de l'article 22 dels Estatuts de la Caixa d'Estalvis del Mediterrani, queden depositats als Serveis Centrals de l'entitat a Alacant els documents relatius a la resta d'assumptes a tractar en la sessió que queda convocada de l'Assemblea General.